[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraAug 15, 20222 min read"}, {"text_idx": "#000006", "text": "*For English review, see language toggle switch*"}, {"text_idx": "#000008", "text": "Disgrifiad Gwales: Cerdd hollol hurt a doniol gan yr artist Huw Aaron yn cymeriadu'n lliwgar holl lythrennau'r wyddor."}, {"text_idx": "#000009", "text": "Dw i am ddechrau\u2019r adolygiad yma trwy ddweud yn blwmp ac yn blaen mod i WRTH FY MODD efo\u2019r llyfr yma! Mae rhai llyfrau sydd jest yn gre\u0302t does \u2013 yn llawn hwyl, dychymyg pur a llond trol o greadigrwydd."}, {"text_idx": "#000010", "text": "Mae prif gymeriad yn y llyfr yma yn cael parti pen-blwydd, ond mae\u2019r gwesteion sydd wedi cael gwahoddiad yn rhai, wel... maen nhw\u2019n rhai anghyffredin iawn, a dweud y lleiaf! Fyddech chi\u2019n ddigon dewr i wahodd llond gwlad o angenfilod i\u2019ch parti pen-blwydd? Cawn ein cyflwyno i\u2019r gwesteion fesul un, fel maen nhw\u2019n cyrraedd y parti, ac mae pob un yn unigryw iawn!"}, {"text_idx": "#000011", "text": "Dyma lyfr wnaiff i chi chwerthin allan yn uchel, ond mae hefyd yn llyfr sy\u2019n wych ar gyfer dysgu\u2019r wyddor i blentyn, gan fod anghenfil ar gyfer pob llythyren. Gellir hefyd ddefnyddio\u2019r llyfr ar gyfer creu gweithgaredd wedyn, e.e. creu eich anghenfil eich hun, ac efallai ei enw ar o\u0302l llythyren gyntaf eich enw chi! (Rydan ni wedi rhoi cynnig arni yma yn So\u0302n am Lyfra HQ!) Fedrwch chi feddwl am enw gwirion ar gyfer pob un?"}, {"text_idx": "#000012", "text": "Dw i\u2019n arbennig o hoff o ddarluniau Huw Aaron o\u2019r angenfilod amrywiol, ac mae\u2019r enwau\u2019n hollol wych hefyd - maen nhw mor ddoniol, boncyrs a chreadigol a doeddwn i methu disgwyl i gael troi\u2019r dudalen a datguddio\u2019r anghenfil nesaf. Tybed pa un ydi\u2019ch ffefryn chi? Fy hoff un i ydi\u2019r Gwibno-bwm!"}, {"text_idx": "#000013", "text": "Fyswn i wir yn argymell y llyfr yma - mae\u2019n gaddo andros o hwyl i blant o bob oedran, ac i\u2019r oedolion hefyd! Mynnwch gopi, dw i\u2019n sicr na chewch chi\u2019ch siomi."}, {"text_idx": "#000014", "text": "Mae Huw Aaron yn gartwnydd, arlunydd ac awdur o brofiad, ac wedi cyfrannu cartwnau i gannoedd o lyrau a chylchgronau yn Nghymru a thu hwnt. Cafodd Ble Mae Boc? a Y Ddinas Uchel eu henwebu ar restr fer gwobr Tir na n-Og yn 2019 a 2020, ac enillodd Yr Horwth gan Elidir Jones ac a ddarluniwyd ganddo gategori plant a phobl ifanc gwobr Llyfr y Flwyddyn yn 2020.\nSefydlodd Huw y comic poblogaidd, Mellten yn 2016, a chafodd 11,000 o gopi\u0308au o\u2019i lyfr comic Seren a Sbarc yn Achub (Cwpan) y Bydysawd, ei ddosbarthu i ysgolion ledled Cymru yn 2019. Yn ystod cyfnod clo 2020, sefydlodd Huw y sianel YouTube \u2018Criw Celf\u2019, gyda\u2019i fideos wedi eu gwylio dros 100,000 o weithiau.\nMae Huw hefyd yn cyd-gyflwyno'r rhaglen \u2018Cer i Greu\u2019 ar S4C, yn dysgu ac ysbrydoli plant i arlunio a chreu celf eu hunain. "}, {"text_idx": "#000015", "text": "doniolhiwmorYr Wyddorllyfr lluniaucyfnod sylfaenanghenfilodliHuw AaronpartiCymraeg gwreiddiol"}, {"text_idx": "#000019", "text": "Nid ydym yn gyfrifol am gynnwys gwefannau allanol."}, {"text_idx": "#000021", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000022", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]